Tadbirkorlik subyektlarini yangicha yondashuvlar asosida qoʻllab-quvvatlash chora-tadbirlari toʻgʻrisida
(decree, 2025-12-27)

Oʻzbekiston Respublikasi Prezidentining tadbirkorlar bilan V ochiq muloqotida belgilangan vazifalar ijrosini taʼminlash, shuningdek, tadbirkorlik faoliyatini moliyaviy qoʻllab-quvvatlashni kengaytirish maqsadida qaror qilaman: 1. Ushbu Farmonni qabul qilishdan koʻzlangan asosiy maqsad etib 2026-2027-yillarda “Tadbirkorlikni rivojlantirish kompaniyasi” AJ (keyingi oʻrinlarda — Kompaniya) tomonidan 4 trillion soʻmlik moliyaviy qoʻllab-quvvatlash choralarini taqdim etish orqali 5 mingta tadbirkorlik loyihalarini amalga oshirish belgilansin. 2. 2025-yil 1-noyabrdan boshlab Kompaniya tomonidan tadbirkorlik subyektlarini moliyaviy qoʻllab-quvvatlashga qaratilgan quyidagi qoʻshimcha instrumentlar joriy etilsin: (a) tadbirkorlik subyektlarini “chempion” tadbirkor toifasiga olib chiqishga koʻmaklashish uchun ishlab chiqarish va xizmat koʻrsatish loyihalariga tijorat banklari orqali 10 milliard soʻmgacha milliy va xorijiy valyutada kreditlar ajratish uchun resurs joylashtirish; (b) kichik tadbirkorlik subyektlarining ishlab chiqarish, xizmat koʻrsatish va “yashil” iqtisodiyot yoʻnalishidagi mikroloyihalariga tijorat banklari tomonidan 500 million soʻmgacha ajratilgan kreditlarni quyidagi shart va hollarda qayta moliyalashtirish: (i) ajratilgan kreditning foiz stavkasini 6 foizgacha, biroq Markaziy bank asosiy stavkasidan 4 foizlik punkt yuqori stavkagacha kamaytirish; (ii) kamida bir yil faoliyat yuritgan va ikki nafar xodimi boʻlgan tadbirkorlik subyektlarining beshta va undan ortiq yangi ish oʻrinlarini yaratishni nazarda tutgan loyihalariga taqdim etish. 3. 2025-yil 1-dekabrdan Kompaniya tomonidan qoʻshimcha ravishda kafolat yoki kafillik quyidagi shartlarda taqdim etilishi belgilansin: (a) yirik tadbirkorlik subyektlariga 10 milliard soʻmgacha, biroq kredit, lizing, bank kafolati va akkreditivlarning 50 foizidan ortiq boʻlmagan miqdorda; (b) Kompaniyaning kuzatuv kengashi qarori bilan belgilangan tartibda oʻrta va yirik tadbirkorlik subyektlarining ishlab chiqarish, xizmat koʻrsatish va “yashil” iqtisodiyot yoʻnalishidagi yirik loyihalariga ularning aylanmasidan kelib chiqib, 10 milliard soʻmdan ortiq boʻlgan miqdorda; (v) avval kafillikdan ijobiy foydalangan va yaxshi kredit tarixiga ega boʻlgan tadbirkorlik subyektlariga amalda belgilangan kafillik miqdorini 1,5 baravargacha oshirgan holda; (g) garov taʼminoti boʻyicha yuzaga kelgan taqchillikni bartaraf etish uchun barcha toifadagi tadbirkorlik subyektlariga belgilangan miqdorlar doirasida ajratilgan kredit, lizing, bank kafolati va akkreditivlarga. 4. Kompaniyaning kafolat va kafillik taqdim etish tizimini xalqaro standartlarga moslashtirish, xalqaro moliya institutlari va investorlardan mablagʻ jalb qilishni kengaytirish maqsadida quyidagi takliflari maʼqullansin: (a) Kompaniya muassisligida aksiyadorlik jamiyati shaklida kafolatlar berish tashkilotini tashkil etish; (b) 2025-yil 1-dekabrdan boshlab kafolatlar berish tashkilotiga Kompaniyaning kafolat va kafillik taqdim etish bilan bogʻliq funksiyalarini oʻtkazish. Bunda oldin berilgan kafolat yoki kafillik boʻyicha majburiyatlar Kompaniya zimmasida qoladi. 5. 2026-yil 1-yanvardan olis va borish qiyin boʻlgan hududlarda roʻyxatdan oʻtgan kichik va oʻrta tadbirkorlik subyektlariga ularga ajratilgan kreditlarning mos ravishda 1,5 milliard soʻmgacha va 5 milliard soʻmgacha boʻlgan qismini Kompaniya tomonidan Markaziy bank asosiy stavkasidan 4 foizlik punkt yuqori stavkasigacha qayta moliyalashtirish orqali kompensatsiya taqdim etish tartibi joriy etilsin. Bunda: (a) Ijtimoiy reyestrga kiritilgan oilalarning aʼzolari tadbirkorlik subyektlarida band boʻlgan xodimlarning kamida: (i) 5 nafarini tashkil qilganda — 2 foizgacha; (ii) 10 nafarini tashkil qilganda — 4 foizgacha; (iii) 20 nafarini tashkil qilganda — 6 foizgacha miqdorda qayta moliyalashtiriladi; (b) ushbu bandning “a” kichik bandidagi xodimlar soni hisobot yilida belgilangan miqdorda saqlanib tursa qayta moliyalashtirish davom ettiriladi, kamaysa — kredit foizi bozor stavkasiga oʻtkaziladi; (v) ushbu bandning “a” kichik bandidagi xodimlar mazkur tadbirkorlik subyektiga ishga joylashgani hisobiga Ijtimoiy reyestrdan chiqarilganda ham qayta moliyalashtirish tartibi saqlab qolinadi. 6. Kompaniya kuzatuv kengashiga loyihalarning biznes-reja va samaradorlik koʻrsatkichlari past boʻlgan hollarda toʻxtatilgan moliyaviy yordamlarni Iqtisodiyot va moliya vazirligi hamda tarmoq uyushmalari tomonidan belgilangan yoʻnalishlar boʻyicha qayta tiklash huquqi berilsin. 7. Kompaniya: (a) 2026 — 2028-yillarda 500 milliard soʻm miqdorida korporativ obligatsiyalar chiqarsin; (b) oʻz daromadlari va Oʻzbekiston Respublikasi Prezidentining 2023-yil 10-noyabrdagi PF-193-son Farmoni boʻyicha ajratilgan budjet ssudasi mablagʻlari hisobidan “qayta moliyalashtirish” hamda “resurs joylashtirish” instrumenti uchun talabdan kelib chiqib zarur mablagʻlarni yoʻnaltirsin. 8. Iqtisodiyot va moliya vazirligi 2026-yildan boshlab har yili Kompaniyaga uning buyurtmasiga asosan “qayta moliyalashtirish” va “resurs joylashtirish” instrumentlari uchun 7 yil muddatga 3 yillik imtiyozli davr bilan Markaziy bank asosiy stavkasidan ikki foiz punktga past stavkada 300 milliard soʻmgacha budjet ssudasini ajratsin. 9. Kompaniyaning 2024 — 2026-yillar uchun sof foydasidan Davlat budjetiga oʻtkaziladigan dividend (ajratma) toʻlovlari Kompaniyada Iqtisodiyot va moliya vazirligining ulushini oshirish hisobiga qoldirilsin. 10. Belgilansinki: (a) Kompaniya tadbirkorlikni rivojlantirish uchun markazlashtirilgan tartibda mablagʻlar jalb qilish hamda uning muassisligidagi tashkilotlarga taqsimlash vazifasini bajaradi; (b) Kompaniya oʻz muassisligidagi tashkilotlarning asosiy faoliyati uchun metodologiyalarni ishlab chiqadi hamda ular faoliyatining tavakkalchilik darajalarini belgilaydi; (v) Kompaniyaga uning muassisligidagi tashkilotlarning tadbirkorlik subyektlarini moliyaviy qoʻllab-quvvatlash instrumentlarining foiz stavkalari va tariflarini belgilash, ularning miqdori, parametr, qoida va shartlariga oʻzgartirish kiritish hamda shu bilan bogʻliq ichki meʼyoriy hujjatlarni tasdiqlash vakolati beriladi. 11. 2026-yil 1-yanvarga qadar Kompaniyaning “Tadbirkor” axborot tizimi 1-ilovada keltirilgan tashkilotlarning axborot tizimlari bilan oʻrnatilgan tartibda integratsiya qilinsin. 12. Tadbirkorlik faoliyatini moliyaviy qoʻllab-quvvatlashni kengaytirish boʻyicha “yoʻl xaritasi” 2-ilovaga muvofiq tasdiqlansin. 13. Oʻzbekiston Respublikasi Prezidentining ayrim hujjatlariga 3-ilovaga muvofiq oʻzgartirish va qoʻshimchalar kiritilsin. 14. Iqtisodiyot va moliya vazirligi manfaatdor vazirlik va idoralar bilan birgalikda ikki oy muddatda qonunchilik hujjatlariga mazkur Farmondan kelib chiqadigan oʻzgartirish va qoʻshimchalar toʻgʻrisida Vazirlar Mahkamasiga takliflar kiritsin. 15. Farmon ijrosini muhokama qilib borish, ijro uchun masʼul idoralar faoliyatini muvofiqlashtirish va nazorat qilish Bosh vazir oʻrinbosari J.A. Qoʻchqorov zimmasiga yuklansin. T/rAxborot tizimlari integratsiya qilinadigan tashkilotlarMaʼlumot turiI. “Raqamli hukumat” tizimining idoralararo integratsiyalashuv platformasi orqali integratsiya qilinadigan tashkilotlar1.Iqtisodiyot va moliya vazirligiDavlat budjeti va davlat maqsadli jamgʻarmalaridan tadbirkorlik subyektlariga hisoblangan va toʻlangan subsidiya hamda boshqa moliyaviy yordamlar toʻgʻrisidagi maʼlumotlar;tadbirkorlik subyektlarining davlat xaridlari tizimidagi ishtiroki va xaridlar miqdori toʻgʻrisidagi maʼlumotlar.2.Kambagʻallikni qisqartirish va bandlik vazirligiTadbirkorlik subyektlaridagi ishchilar, ularning bandlik holati va mehnat munosabatlari bilan bogʻliq boshqa maʼlumotlar;ishsizlik nafaqasi boʻyicha maʼlumotlar.3.Ijtimoiy himoya milliy agentligiIjtimoiy reyestrga kiritilgan oilalar toʻgʻrisidagi maʼlumotlar.4.Soliq qoʻmitasiSoliq toʻlovchining roʻyxatga olish maʼlumotlari;soliq toʻlovchilarning tushumi, tovar aylanmasi, qarzdorligi hamda ortiqcha toʻlovlari haqida maʼlumotlar;oʻzini oʻzi band qilgan shaxslar boʻyicha maʼlumotlar;tadbirkorlik subyektlarining taʼsischilari va rahbarlari haqida maʼlumotlar.5.Majburiy ijro byurosiTadbirkorlik subyektlarining ijro ishlari, qarzdorliklari, toʻlovlarning bajarilishi hamda cheklov va taqiqlar haqidagi maʼlumotlar.6.Bojxona qoʻmitasiTadbirkorlik subyektlarining eksport-import operatsiyalari, hajmlari, bojxona deklaratsiyalari, bajarilgan toʻlovlar, cheklov va majburiyatlari toʻgʻrisidagi maʼlumotlar.7.Kadastr agentligiTadbirkorlik subyektlarining koʻchmas mulk obyektlari toʻgʻrisidagi maʼlumotlar.8.“Hududiy elektr tarmoqlari” AJTadbirkorlik subyektlari va oʻzini oʻzi band shaxslarning elektr energiyasi boʻyicha qilgan toʻlovlari va mavjud qarzdorliklari toʻgʻrisidagi maʼlumotlar.9.“Hududgaztaʼminot” AJTadbirkorlik subyektlari va oʻzini-oʻzi band shaxslarning tabiiy gaz boʻyicha qilgan toʻlovlari va mavjud qarzdorliklari toʻgʻrisidagi maʼlumotlar.II. Toʻgʻridan-toʻgʻri integratsiya qilinadigan tashkilotlar10.“Kredit-axborot tahliliy markazi” kredit byurosiTadbirkorlik subyektlari va oʻzini oʻzi band qilgan shaxslarning kredit tarixi, kredit reytingi, qarzdorliklar holati, kafolatlar va garovlar toʻgʻrisidagi maʼlumotlar.11.Tijorat banklariTadbirkorlik subyektlari va oʻzini oʻzi band qilgan shaxslarga “Tadbirkorlikni rivojlantirish kompaniyasi” AJ va uning muassisligida tashkil etilgan tashkilotlar tomonidan yordam taqdim etish hisobiga ajratilgan kreditlar boʻyicha maʼlumotlar. 1. Oʻzbekiston Respublikasi Prezidentining 2018-yil 21-dekabrdagi “Erkin iqtisodiy zonalar faoliyatini muvofiqlashtirish va boshqarish tizimini yanada takomillashtirish chora-tadbirlari toʻgʻrisida”gi PF-5600-son Farmonining 1-bandi quyidagi mazmundagi xatboshi bilan toʻldirilsin: “erkin iqtisodiy zonalarda investitsiya loyihalarini amalga oshirish uchun auksion orqali yer ijaraga olinganda ijara toʻlovlari loyiha ishga tushgunga qadar, biroq 2 yildan koʻp boʻlmagan muddatga kechiktirib toʻlanishi mumkin”. 2. Oʻzbekiston Respublikasi Prezidentining 2022-yil 13-iyundagi “Maxsus iqtisodiy, kichik sanoat, yoshlar sanoat va tadbirkorlik zonalari faoliyati samaradorligini oshirishning qoʻshimcha chora-tadbirlari toʻgʻrisida”gi PF-153-son Farmonining 4-bandi quyidagi mazmundagi xatboshi bilan toʻldirilsin: “maxsus iqtisodiy, kichik sanoat, yoshlar sanoat va tadbirkorlik zonalarida investitsiya loyihalarini amalga oshirish uchun auksion orqali yer ijaraga olinganda ijara toʻlovlari loyiha ishga tushgunga qadar, biroq 2 yildan koʻp boʻlmagan muddatga kechiktirib toʻlanishi mumkin”. 3. Oʻzbekiston Respublikasi Prezidentining 2023-yil 10-noyabrdagi “Kichik va oʻrta biznesni moliyaviy qoʻllab-quvvatlash tizimini takomillashtirish chora-tadbirlari toʻgʻrisida”gi PF-193-son Farmonida: (a) 2-bandning oʻn birinchi xatboshisi quyidagi tahrirda bayon etilsin: “Iqtisodiyot va moliya vazirligi ushbu bandning “a” kichik bandidagi tadbirlarni tashkil etish hamda tadbirkorlik subyektining faoliyatini sogʻlomlashtirish maqsadida Kompaniyaga tijorat banklari tomonidan ajratilgan kreditni “qayta moliyalashtirish” hamda “resurs joylashtirish” uchun unga oʻn yil muddatga besh yillik imtiyozli davr bilan jami 1,2 trillion soʻm, shu jumladan 2024-yil 1-iyulga qadar 600 milliard soʻm hamda 2024-yil yakuniga qadar 600 milliard soʻm miqdorida foizsiz budjet ssudasi ajratsin”; (b) 5-bandning toʻrtinchi xatboshisi quyidagi tahrirda bayon etilsin: “Markaziy bankka kafolatlar berish tashkiloti faoliyatini nazorat qilish va tartibga solish vazifasini yuklash”; (v) 6-band quyidagi mazmundagi “g” kichik band bilan toʻldirilsin: “g) Kompaniya va uning muassisligidagi tashkilotlarga Oʻzbekiston Respublikasi hududida tadbirkorlik faoliyatini qoʻllab-quvvatlash bilan bogʻliq moliyaviy instrumentlarini xorijiy valyutada taqdim etish huquqi beriladi”; (g) 2-ilovaning 7-pozitsiyasi “Chora-tadbirlar nomi” ustunidagi “15 baravar 2027-yilda 10 baravarga” soʻzlari “15 baravarga” soʻzlari bilan almashtirilsin. 4. Oʻzbekiston Respublikasi Prezidentining 2024-yil 30-apreldagi “2024-yilda ipoteka kreditlarini ajratish mexanizmlarini takomillashtirish va aholining uy-joy sharoitlarini yaxshilashga oid qoʻshimcha chora-tadbirlar toʻgʻrisida”gi PF-70-son Farmoni 9-bandining “d” kichik bandi quyidagi tahrirda bayon etilsin: “d) “Tadbirkorlikni rivojlantirish kompaniyasi” AJ tomonidan tadbirkorlik subyektlarining barcha toifasiga mansub boʻlgan qurilish tashkilotlariga Toshkent shahrida — 9 va undan yuqori, boshqa shaharlarda — 7 va undan yuqori, qishloq joylarda — 5 va undan yuqori qavatli uy-joylar qurish uchun ajratiladigan milliy valyutadagi kreditlar boʻyicha kafillik hamda 24 oydan ortiq boʻlmagan muddatga “1+1” tamoyili asosida hududlarning toifasidan kelib chiqib kompensatsiyalar taqdim etiladi. Bunda: kafillik va kompensatsiyalar kredit summasidan qatʼi nazar taqdim etiladi; kompensatsiya — har bir koʻp kvartirali uy-joy uchun kreditning 5 mlrd soʻmdan ortiq boʻlmagan qismi boʻyicha yillik Markaziy bank asosiy stavkasining 4 foizlik punktidan yuqori va asosiy stavkaning 1,75 baravaridan oshmagan stavkada milliy valyutada ajratiladigan kreditlarga taqdim etiladi; kafillik — har bir koʻp kvartirali uy-joy uchun kichik tadbirkorlik subyektiga 2,5 milliard soʻmdan, oʻrta tadbirkorlik subyektlari uchun 5 milliard soʻmdan, yirik tadbirkorlik subyektlari uchun 10 milliard soʻmdan oshmagan miqdorda taqdim etiladi”. 5. Oʻzbekiston Respublikasi Prezidentining 2024-yil 1-maydagi “Toʻqimachilik va tikuv-trikotaj sanoatini rivojlantirishni yangi bosqichga olib chiqish chora-tadbirlari toʻgʻrisida”gi PF-71-son Farmoni 2-bandining “v” kichik bandi quyidagi tahrirda bayon etilsin: “v) gazlama, trikotaj mato, tikuv-trikotaj mahsulotlarini ishlab chiqarish va boʻyash uchun asbob-uskunalarni xarid qilish maqsadida barcha toifadagi tadbirkorlik subyektlariga tijorat banklari tomonidan xorijiy valyutada ajratiladigan kreditlarning kredit summasidan qatʼi nazar 7 million AQSH dollaridan ortiq boʻlmagan qismi boʻyicha foiz xarajatlarining 6 foiz banddan yuqori qismi, biroq 5 foizdan koʻp boʻlmagan miqdorda “Tadbirkorlikni rivojlantirish kompaniyasi” AJ tomonidan “1+2” tamoyili asosida kompensatsiya qilib beriladi”. 6. Oʻzbekiston Respublikasi Prezidentining 2024-yil 14-noyabrdagi “Tadbirkorlar huquqlari va qonuniy manfaatlarini ishonchli himoya qilish chora-tadbirlari toʻgʻrisida”gi PF-184-son Farmonida: (a) 1-ilova quyidagi mazmundagi 44-pozitsiya bilan toʻldirilsin: (b) 2-ilova quyidagi mazmundagi 16-pozitsiya bilan toʻldirilsin: 7. Oʻzbekiston Respublikasi Prezidentining 2018-yil 8-yanvardagi “Oʻzbekiston Respublikasining rivojlanish davlat dasturlarini shakllantirish va roʻyobga chiqarish, davlat xaridlarini amalga oshirish doirasida hujjatlarni kompleks ekspertiza qilishning samarali tizimini yaratish toʻgʻrisida”gi PQ-3464-son qarori 2-bandining ikkinchi xatboshisidan “, ularning roʻyobga chiqarilishini monitoring va tahlil qilish” soʻzlari chiqarib tashlansin. 8. Oʻzbekiston Respublikasi Prezidentining 2020-yil 30-sentabrdagi “Soliq maslahati sohasini yanada rivojlantirish chora-tadbirlari toʻgʻrisida”gi PQ-4846-son qarorining 5-bandi quyidagi tahrirda bayon etilsin: “5. Iqtisodiyot va moliya vazirligi, Soliq qoʻmitasi va Palataning quyidagi takliflari maʼqullansin: Soliq qoʻmitasi tomonidan Soliq toʻlovchilar ixtiyoriy tugatilganda soliqlar boʻyicha xulosa berish huquqiga ega boʻlgan soliq maslahatchilari tashkilotlari va auditorlik tashkilotlari roʻyxatini (keyingi oʻrinlarda — Roʻyxat) yuritish; “tavakkalchilikni tahlil qilish” avtomatlashtirilgan axborot tizimi vositasida aniqlanadigan, yillik aylanmasi oxirgi uch yil mobaynida 10 milliard soʻmdan oshmagan hamda soliq xavfi darajasi oʻrta boʻlgan soliq toʻlovchilar ixtiyoriy tugatilganda Roʻyxatga kiritilgan soliq maslahatchilari tashkilotlari va auditorlik tashkilotlarining soliqlar boʻyicha xulosalari soliq organlari tomonidan tan olinishi”. 9. Oʻzbekiston Respublikasi Prezidentining 2022-yil 13-sentabrdagi “Tadbirkorlik subyektlari faoliyatida tekshiruvlar oʻtkazishni muvofiqlashtirish tartibini takomillashtirish chora-tadbirlari toʻgʻrisida”gi PQ-374-son qarorida: (a) 3-bandning uchinchi xatboshisi “Davlat mehnat inspeksiyasi tomonidan oʻtkaziladigan tekshiruvlar” soʻzlaridan keyin “hamda “Soliq xavfini aniqlash, tahlil qilish va baholash” avtomatlashtirilgan dasturi natijalariga asosan soliq bazasini yashirish (kamaytirib koʻrsatish) holatlari boʻyicha oʻtkaziladigan soliq tekshiruvlari” soʻzlari bilan toʻldirilsin; (b) ilovaning 14-bandi birinchi xatboshisidagi “davlat yongʻin nazorati organlari tomonidan oʻtkaziladigan tekshiruvlar” soʻzlari “davlat yongʻin nazorati organlari, Davlat mehnat inspeksiyasi tomonidan oʻtkaziladigan tekshiruvlar hamda “Soliq xavfini aniqlash, tahlil qilish va baholash” avtomatlashtirilgan dasturi natijalariga asosan soliq bazasini yashirish (kamaytirib koʻrsatish) holatlari boʻyicha oʻtkaziladigan soliq tekshiruvlari” soʻzlari bilan almashtirilsin. 10. Oʻzbekiston Respublikasi Prezidentining 2022-yil 22-sentabrdagi “Respublikada kapital qurilish sohasida buyurtmachi xizmati faoliyatini takomillashtirish chora-tadbirlari toʻgʻrisida”gi PQ-378-son qarorining 9-bandi “g” kichik bandi “Qurilish va uy-joy kommunal xoʻjaligi vazirligiga” soʻzlaridan keyin “hamda Iqtisodiyot va moliya vazirligiga” soʻzlari bilan toʻldirilsin. 11. Oʻzbekiston Respublikasi Prezidentining 2023-yil 11-yanvardagi “Urgut” erkin iqtisodiy zonasining hududini kengaytirish chora-tadbirlari toʻgʻrisida”gi PQ-2-son qarorida: (a) nomlanishi quyidagi tahrirda bayon etilsin: “Nukus” va “Chiroqchi” erkin iqtisodiy zonalarining hududini kengaytirish chora-tadbirlari toʻgʻrisida”; (b) 1-bandning uchinchi xatboshisidagi “Urgut” erkin iqtisodiy zonasi” soʻzlari “Nukus” va “Chiroqchi” erkin iqtisodiy zonalari soʻzlari bilan almashtirilsin; (v) 3-bandning birinchi xatboshisidagi “Urgut” erkin iqtisodiy zonasining” soʻzlari “Nukus” va “Chiroqchi” erkin iqtisodiy zonalarining” soʻzlari bilan, “Urgut” EIZning” soʻzlari “Nukus” va “Chiroqchi” EIZlarning” soʻzlari bilan almashtirilsin; (g) 4-bandning birinchi xatboshisi quyidagi tahrirda bayon etilsin: “4. Belgilansinki, “Nukus” EIZning Beruniy va “Chiroqchi” EIZning Kitob tumanlaridagi hududlarida”; (d) 5-bandning birinchi xatboshisidagi “Urgut” EIZning Beruniy va Kitob tumanidagi” soʻzlari “Nukus” EIZning Beruniy va “Chiroqchi” EIZning Kitob tumanidagi” soʻzlari bilan almashtirilsin. 12. Oʻzbekiston Respublikasi Prezidentining 2023-yil 11-sentabrdagi “Oʻzbekiston — 2030” strategiyasini 2023-yilda sifatli va oʻz vaqtida amalga oshirish chora-tadbirlari toʻgʻrisida”gi PQ-300-son qarori 7-bandning “a” kichik bandi oʻz kuchini yoʻqotgan deb hisoblansin. 13. Oʻzbekiston Respublikasi Prezidentining 2023-yil 15-noyabrdagi “Aholini kichik va oʻrta biznesga keng jalb qilishning qoʻshimcha chora-tadbirlari toʻgʻrisida”gi PQ-366-son qarori 2-bandining “b” kichik bandi toʻrtinchi xatboshisi quyidagi tahrirda bayon etilsin: “300 milliard soʻm miqdorida korporativ obligatsiyalarni mahalliy kapital bozorlarida muomalaga chiqarish”. 14. Oʻzbekiston Respublikasi Prezidentining 2024-yil 7-sentabrdagi “Kichik biznesni uzluksiz qoʻllab-quvvatlash” kompleks dasturini takomillashtirish chora-tadbirlari toʻgʻrisida”gi PQ-312-son qarorining 3-bandi quyidagi tahrirda bayon etilsin: “3. Dastur doirasida mikrokreditlar ajratish va resurs mablagʻlari bilan taʼminlashning quyidagi tartibi joriy etiladi: Iqtisodiyot va moliya vazirligi Kompaniyaga: a) dastlabki ajratiladigan 3 trillion soʻmni: mikrokreditlarni qayta moliyalashtirish uchun — 11,5 foiz stavkada 3 yil imtiyozli davr bilan 7 yil muddatga; Qoraqalpogʻiston Respublikasida Kambagʻal oilalar reyestrida turgan ishsiz fuqarolarni ish bilan taʼminlagan kichik va oʻrta biznes subyektlariga ushbu fuqarolar uchun tashkil qilingan har bir ish oʻrniga qoʻshimcha ravishda 10 million soʻmgacha, biroq 100 million soʻmdan oshmagan miqdorda aylanma mablagʻlarni toʻldirish uchun ajratilgan mikrokreditlarni qayta moliyalashtirish uchun 9 foiz stavkada 3 yil muddatgacha joylashtiradi; b) kelgusida mablagʻlarni Markaziy bankning asosiy stavkasidan ikki foiz band past stavkada 3 yil imtiyozli davr bilan 7 yil muddatga joylashtiradi; v) mikrokredit beruvchilar tomonidan 7 yilgacha boʻlgan muddatga ajratilgan 100 million soʻm doirasidagi mikrokreditlar Kompaniya tomonidan 10 (oʻn) ish kunida qayta moliyalashtiriladi; g) Kompaniya mablagʻlari ustuvor ravishda 3 — 5-toifadagi tumanda (shaharda) roʻyxatdan oʻtgan va shu hududda faoliyat yuritadigan kichik tadbirkorlik subyektlariga ajratilgan mikrokreditlarni qayta moliyalashtirishga yoʻnaltiriladi; d) mikrokreditlar Kompaniya tomonidan qayta moliyalashtirilganda yoki ular boʻyicha portfel kafilligi berilganda, mazkur mikrokreditlar boʻyicha Oʻzbekiston Respublikasi Prezidentining 2023-yil 10-noyabrdagi PF-193-son Farmonida nazarda tutilgan kompensatsiya taqdim etilmaydi”. 16. Oʻzbekiston Respublikasi Prezidentining 2025-yil 7-martdagi “Xotin-qizlar tadbirkorligini rivojlantirishni qoʻllab-quvvatlashga oid qoʻshimcha chora-tadbirlar toʻgʻrisida”gi PQ-96-son qarorida: (a) 1-bandning “a” kichik bandi quyidagi tahrirda bayon etilsin: “(a) Tiklanish va taraqqiyot jamgʻarmasi ikki hafta muddatda yetti yil muddatga uch yillik imtiyozli davr bilan yillik Markaziy bankning asosiy stavkasida jami 100 million AQSH dollari ekvivalentda, shundan AT “Xalq banki”ga 35 million AQSH dollari, “Mikrokreditbank” ATBga 30 million AQSH dollari va “Hamroh” xotin-qizlar tadbirkorligini qoʻllab-quvvatlash kompaniyasi” MCHJga (keyingi oʻrinlarda — Kompaniya) 35 mln AQSH dollari miqdorida kredit resurslari ajratsin. Bunda Kompaniyaga ajratilgan mablagʻlar u tomonidan tadbirkor ayollarning loyihalarini moliyalashtirish uchun Markaziy bankning asosiy stavkasidan 2 foizlik punkt yuqori stavkada uch yillik imtiyozli davr bilan yetti yil muddatgacha tijorat banklariga kredit resursi sifatida joylashtiriladi”; (b) 2-bandning “a” kichik bandi oʻz kuchini yoʻqotgan deb hisoblansin.